Cantem Nadal

Cantem Nadal es un cant tradicional occitan :

Ieu me soi levat per un matinet 
Que l’alba preniá son blanc mantelet.

Cantem Nadal, Nadal Nadal,
Cantem Nadal encara ! (bis)

Ai pres ma capòta e mon capulet
E mon cort mantèl de droguet violet.

Ieu me’n soi anat cercar Guilhaumet.
–Qu’escotas aquí, gai pastorelet ?

Escoti cantar lo rossinholet,
Jamais n’ai ausit cant tant aimablet !

-N’es lo rossinhòl ni autre auselet
Mas del paradís un bèl angelet.

Ditz qu’a Betelèm, dins un establet,
Es nascut anuèit un Dieu enfantet.

Categoria:Cant tradicional occitan